Държавен вестник, бр. 57, 2000 г., стр. 23

Б Р О Й  57
Д Ъ Р Ж А В Е Н   В Е С Т Н И К
С Т Р .  23
РЕШЕНИЕ № 392
ОТ 5 ЮЛИ 2000 Г.
за откриване на производство за предоставяне
на разрешение за търсене и проучване на нефт
и газ в блок “Калиакра’99”
На основание чл. 44, ал. 3 във връзка с чл. 5,
т. 2, чл. 7, ал. 1, т. 10 и чл. 42, т. 1 от Закона за
подземните богатства
МИНИСТЕРСКИЯТ СЪВЕТ
Р Е Ш И :
1. Открива производство за предоставяне на
разрешение за търсене и проучване на нефт и
газ чрез провеждане на конкурс в блок “Кали-
акра’99” с площ 2601 кв. км, разположена в кон-
тиненталния шелф на Черно море и определена
с координатите на точки с номера от 1 до
25 включително, посочени на карта и подробно
описани в приложение, които ще бъдат нераз-
делна част от договора.
2. Определя срок на разрешението до 3 годи-
ни от датата на влизането в сила на договора за
търсене и проучване с право на продължения
при спазване на изискванията на чл. 31 и чл. 32,
ал. 2 от Закона за подземните богатства и при
условия и по ред съгласно сключения договор.
3. Конкурсът за определяне на титуляр на
разрешението по т. 1 да се проведе на 121-ия
ден от датата на обнародване на решението в
“Държавен вестник”.
4. Срокът за закупуване на конкурсните кни-
жа е до 100-тния ден от датата на обнародване
на решението в “Държавен вестник”.
5. Срокът за подаване на заявления за учас-
тие в конкурса е до 110-ия ден от датата на об-
народване на решението в “Държавен вестник”.
6. Срокът за подаване на предложенията е
до 120-ия ден от датата на обнародване на ре-
шението в “Държавен вестник”.
7. Определя депозит за участие в конкурса в
размер 10 000 лв.
7.1. Срокът за заплащане на депозита е до
изтичането на крайния срок за подаване на за-
явления за участие в конкурса по т. 5.
7.2. Депозитът се превежда по банков път
по сметка, която се посочва в конкурсните
документи.
7.3. Депозитът на спечелилия конкурса, как-
то и депозитът на участниците, които са нару-
шили обявените изисквания на конкурса, се
задържа. На останалите участници депозитът
се връща в 14-дневен срок след обнародването
в “Държавен вестник” на издаденото разреше-
ние на спечелилия конкурса съгласно чл. 50, т. 2
от Закона за подземните богатства.
8. Определя други изисквания, свързани с
провеждането на конкурса.
8.1. Определя цена на конкурсните книжа в
размер 5520 лв. Конкурсните книжа се закупу-
ват в определения по т. 4 срок от Министерст-
вото на околната среда и водите.
8.2. Кандидатите за участие в конкурса тряб-
ва да отговарят на изискванията на чл. 23, ал. 1
от Закона за подземните богатства.
8.3. Заявленията на кандидатите за участие в
конкурса се подават в Министерството на окол-
ната среда и водите в определения по т. 5 срок на
български език, съобразени с изискванията на
чл. 46 от Закона за подземните богатства и обя-
вените в конкурсните книжа условия и ред.
8.4. Конкурсът да се проведе с присъствие на
кандидатите, които по реда на подаване на за-
явленията за участие представят подадените по
т. 6 предложения пред комисията.
8.5. Конкурсът се провежда и когато има само
един кандидат, чието предложение удовлетво-
рява минималните изисквания към работната
програма и другите условия, посочени в кон-
курсните документи.
8.6. Приложимо право по отношение на про-
цедурата за провеждане на конкурса и условията
за предоставяне на права за подземни богатства,
включително финансовите задължения към дър-
жавата, е българското законодателство.
9. Определя министъра на околната среда и
водите за председател на комисията за избор на
титуляр на разрешението. Членовете на коми-
сията да бъдат назначени от председателя на
комисията.
Министър-председател: Иван Костов
Главен секретар на Министерския съвет:
Елиана Масева
38504
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
НАРЕДБА № 10
от 5 юли 2000 г.
за предоставянето на медико-статистическа
информация и информацията за извършваната
медицинска дейност от лечебните заведения
Раздел I
Общи положения
Чл. 1. С тази наредба се уреждат въпросите,
свързани  със събирането, обработването, ана-
лизирането, съхраняването, предоставянето и
публикуването на медико-статистическата ин-
формация за здравното състояние на населени-
ето и извършваната  медицинска дейност от ле-
чебните заведения.
Раздел II
Организиране на медико-статистическата
дейност
Чл. 2. Организацията и контролът на медико-
статистическата информация се осъществяват от
Националния център по здравна информация,
районните центрове по здравеопазване и РЗОК.
Чл. 3. Националният център по здравна ин-
формация има следните функции: